biswa921/hiwiki-latest-pages-articles-raw huggingface dataset:
फ़्लोरा

thumb|Flora Farnese (Napoli)
फ़्लोरा  (, लातिनी:Flora; उच्चारण:फ़्लोरा ) किसी क्षेत्र अथवा काल विशेष में पाए जाने वाले पौधों और वनस्पतियों के समूह को कहते हैं। आमतौर पर इसमें उस क्षेत्र में मानव द्वारा बाहर से लाकर स्थापित प्रजातियों को शामिल नहीं किया जाता। कभी कभी बैक्टीरिया और कवकों को भी फ़्लोरा में शामिल किया जाता है, जैसे gut flora अथवा skin flora जैसी शब्दावलियों में इसका प्रयोग।

व्युत्पत्ति
फ़्लोरा (Flora) प्राचीन रोमन धर्म की देवियों में से एक थीं। वो वनों, पेड़-पौधों और फूलों की देवी थीं। संभवतः इसी देवी के नाम पर किसी क्षेत्र की सम्पूर्ण वनस्पतियों को सामूहिक रूप से फ़्लोरा के नाम से पुकारा जाता है।

सन्दर्भ

बाहरी कड़ियाँ

 eFloras — फ़्लोरा का एक ऑनलाइन संग्रह

श्रेणी:पर्यावरण
श्रेणी:वनस्पति विज्ञान
श्रेणी:पारिस्थितिकी
मार्स

thumb|The Portrait of a Man as the God Mars
मार्स  (अंग्रेज़ी : Mars, लातिनी : Mars मार्स ) प्राचीन रोमन धर्म के प्रमुख देवताओं में से एक थे। वो युद्ध के देवता थे और देवी वीनस के पति माने जाते थे। उनके समतुल्य प्राचीन यूनानी धर्म के देवता थे एरीस। मार्स के नाम पर ही मार्च महीने का नाम पड़ा है।

श्रेणी:रोम के देवी-देवता
श्रेणी:रोमन धर्म
प्लूटो

प्लूटो के अनेक अर्थ हो सकते हैं| कृपया अपना वांछित अर्थ निम्नलिखित में से चुनें|

प्लूटो  (अंग्रेज़ी : :en:Pluto (mythology), लातिनी : Pluto प्लूतो ) प्राचीन रोमन धर्म के देवता|

प्लूटो ग्रह सौर मण्डल का सबसे बाहरी ग्रह है। 

प्लूटो ज्योतिष में |

प्लूटो वाल्ट डिज़्नी का एक कार्टून पात्र है | 

श्रेणी:रोम के देवी-देवता
श्रेणी:रोमन धर्म
क्यूपिड

thumb|right|200px|हाथ में धनुष लिए प्रेम के देवता क्यूपिड की एक मूर्ति
क्यूपिड (लातिनी: Cupidus कूपिदुस) प्राचीन रोमन धर्म के देवताओं में से एक हैं। वह कामदेव की तरह प्रेम और काम-वासना के देवता हैं। उनके समतुल्य प्राचीन यूनानी धर्म के देवता थे ईरोस। उनका एक और लातिनी नाम है, आमोर। ये रोमन देवता ज्यूपिटर और देवी वीनस के पुत्र माने जाते हैं। उनको एक पंख लगे बच्चे की तरह चित्रित किया जाता है, हाथ में धनुष होता है जिससे ये बाण छोड़कर मनुष्यों में प्रेम भाव जागृत करते हैं। कहा जाता है कि क्यूपिड का बाण लगने पर मनुष्य जिससे भी सबसे पहले मिलता है उससे अत्यधिक प्रेम करने लगता है। इन्हें कहानियों में अत्यधिक चंचल, चपल और रसिक वर्णित किया जाता है। इनके तूणीर में दो तरह के बाण होते हैं - स्वर्णिम नोक वाले बाण जिनसे प्रेम जागृत होता है और सीसे की नोक वाले बाण जिनसे घृणा उत्पन्न होती है। कई चित्रों में इनके तीरों की नोक को हृदयाकार भी दिखाते हैं। वैलेंटाइन दिवस के मौके पर खास तौर पर क्यूपिड के चित्र देखने को मिलते हैं। 

श्रेणी:रोम के देवी-देवता
श्रेणी:रोमन धर्म
जुपिटर

यूपीतेर  (लातीनी भाषा : iupiterयूपीतेर ) प्राचीन रोमन धर्म के प्रमुख देवताओं में से एक थे और देवताओं के राजा थे। वो वर्षा, बिजली और पुरुषत्व के देवता थे। उनके समतुल्य प्राचीन यूनानी धर्म के देवता थे स़ेउस (यूनानी में: ζευς)। रोमन धर्मशास्त्र में आकाश की आत्मा को 'जूपितर' की संज्ञा दी गई है। वर्षा और विद्युत के देवता के रूप में इसकी पूजा की जाती है। वह रोमन जातियों का रक्षक माना गया है।

 परिचय 
संपूर्ण इटली में पहाड़ी की चोटियों पर जूपितर की पूजा होती है। रोम के दक्षिण में अल्बान की पहाड़ी पर जूपितर की पूजा का सर्वाधिक प्राचीन केंद्र है। यह तीस लातीनी नगरों के उस संघ का केंद्रीय पूजास्थल था जिसका रोम भी सामान्य सदस्य था। स्वयं रोम में कैपीलोलिन की पहाड़ी पर जूपितर के प्राचीनतम मंदिर के अवशेष मिले हैं।

वास्तव में जूपितर न केवल जातियों के संरक्षक के रूप में पूजा जाता है, अपितु उसे एक मात्र महान नैतिक शक्ति रूप में भी मान्यता प्राप्त है, जिसका संबंध शपथ, संगठनों और संधियों से है। रोम के अनेक प्राचीन पवित्र विवाह-संस्कार जूपितर के पुजारियों की ही उपस्थिति में संपन्न हुए।

लेकिन समय के अनुसार जूपितर संबंधी धारणाओं और मान्यताओं में परिवर्तन तथा विकास होता रहा। रोमन राजतंत्र के अंतिम दिनों में जूपितर के नए मंदिरों का निर्माण हुआ और एक नवीन संस्कार के द्वारा उसे सर्वशक्तिमान् 'जूपितर आप्तिमस मैक्सिमस' की संज्ञा दी गई। यह संस्कार समारोह प्रति वर्ष १३ सितंबर को मनाया जाता था जिसमें कांसुल, सीनेट-सदस्य, न्यायाधीश और पुरोहित सम्मिलित होते और अतीत में की गई शपथों को पूरा होने की प्रार्थना करते थे। उस अवसर पर इस महान देवता को पशुबलि दी जाती और अतीत में साम्राज्य की रक्षा के लिये उसके प्रति कृतज्ञता प्रकट की जाती थी तथा भविष्य के लिये नई शपथ ग्रहण की जाती थी। बाद में यह दिन खेल कूद के समारोह का दिन बन गया, जो शत्रुओं पर विजय की खुशी में मनाया जाता था। शत्रुओं पर विजय के पश्चात् खुशी के जलूस निकाले जाते और जूपितर के मंदिर पर जाकर उसके प्रति कृतज्ञता स्वरूप उसकी पूजा की जाती थी।

श्रेणी:यूनान के देवी-देवता
श्रेणी:रोमन धर्म
सिरीस

सिरीस या मीनरवा (अंग्रेज़ी : :en:Ceres, लातिनी : Ceres केरेस) प्राचीन रोमन धर्म की प्रमुख देवियों में से एक थीं। वो उगते पेड़ पौधों, कृषि और धरती की देवी थीं। वो सिसिली द्वीप की इष्टदेवी थीं। उनके समतुल्य प्राचीन यूनानी धर्म की देवी थीं डिमीटर।

श्रेणी:रोम के देवी-देवता
श्रेणी:रोमन धर्म
संहिता

संहिता हिन्दू धर्म के पवित्रतम और सर्वोच्च धर्मग्रन्थ वेदों का मन्त्र वाला खण्ड है। ये वैदिक वाङ्मय का पहला हिस्सा है जिसमें काव्य रूप में देवताओं की यज्ञ के लिये स्तुति की गयी है। इनकी भाषा वैदिक संस्कृत है। चार वेद होने की वजह से चार संहिताएँ हैं (हर संहिता की अपनी अलग अलग शाखा है):

 ऋग्वेद संहिता
 सामवेद संहिता
 यजुर्वेद संहिता (शुक्ल और कृष्ण)
 अथर्ववेद संहिता

भाषाविद और इतिहासकार ऋग्वेद संहिता को पूरे विश्व के सबसे प्राचीन ग्रन्थों में से एक मानते हैं।

इन्हें भी देखें
वेदपाठ

बाहरी कड़ियाँ
वेद की मन्त्र-संहिताएँ 

श्रेणी:हिन्दू धर्म
श्रेणी:धर्मग्रन्थ
ब्राह्मण-ग्रन्थ

ब्राह्मण जाति आदि के लिये देखें: ब्राह्मण , पुरोहित।  वेदोक्त ब्राह्मणादि कर्मकांड लिए देखें: कल्प (वेदांग)। 

 

वेदों का गद्य में व्याख्या वाला खण्ड ब्राह्मण कहलाता है। वरीयता के क्रम में ब्राह्मण, वैदिक वाङ्मय का दूसरा भाग है। इसमें गद्य रूप में देवताओं की तथा यज्ञ की व्याख्या की गयी है और मन्त्रों पर भाष्य भी दिया गया है। इनकी भाषा वैदिक संस्कृत है। चारों वेदों का एक या एक से अधिक ब्राह्मण हैं (हर वेद की अपनी अलग-अलग शाखा है)। आज जो ब्राह्मण उपलब्ध हैं वे निम्नलिखित हैं-

thumb|right|300px|ब्राह्मण ग्रंथों का एक उदाहरण।  बाएं तैत्तिरीय संहिता; जिसमें मंत्र मोटे अक्षरों में हैं और जबकि दाहिने भाग में ऐतरेय ब्राह्मण का एक अंश। 

 ऋग्वेद :
ऐतरेयब्राह्मण-(शैशिरीयशाकलशाखा)
कौषीतकि-(या शांखायन) ब्राह्मण (बाष्कल शाखा)
सामवेद :
 प्रौढ(पंचविंश) ब्राह्मण
 षडविंश ब्राह्मण
 आर्षेय ब्राह्मण
 मन्त्र (या छान्दिग्य) ब्राह्मण
 जैमिनीय (या तावलकर) ब्राह्मण
 यजुर्वेद 
 शुक्ल यजुर्वेद :
 शतपथब्राह्मण-(माध्यन्दिनीय वाजसनेयि शाखा)
शतपथब्राह्मण-(काण्व वाजसनेयि शाखा)
 कृष्णयजुर्वेद :
 तैत्तिरीयब्राह्मण
 मैत्रायणीब्राह्मण
 कठब्राह्मण
 कपिष्ठलब्राह्मण
 अथर्ववेद :
 गोपथब्राह्मण (पिप्पलाद शाखा)

 सार 
ब्राह्मण ग्रंथ यानि सत-ज्ञान ग्रंथ, वेदों के कई सूक्तों या मंत्रों का अर्थ करने मे सहायक रहे हैं।  वेदों में दैवताओं के सूक्त हैं जिनको वस्तु, व्यक्तिनाम या आध्यात्मिक-मानसिक शक्ति मानकर के कई व्याख्यान बनाए गए हैं।  ब्राह्मण ग्रंथ इन्ही में मदद करते हैं। 
जैसे -

 विद्वासों हि देवा - शतपथ ब्राह्मण के इस वचन का अर्थ है, विद्वान ही देवता होते हैं।  
 यज्ञः वै विष्णु - यज्ञ ही विष्णु है। 
 अश्वं वै वीर्यम,  - अश्व वीर्य, शौर्य या बल को कहते हैं। 
 राष्ट्रम् अश्वमेधः - तैत्तिरीय संहिता और शतपथ ब्राह्मण के इन वचनों का अर्थ है -   लोगों को एक करना ही अशवमेध है। 
 अग्नि वाक, इंद्रः मनः, बृहस्पति चक्षु .. (गोपथ ब्राह्मण)। - अग्नि वाणी, इंद्र मन, बृहस्पति आँख, विष्णु कान हैं। 

इसके अतिरिकत भी कई वेद-विषयक शब्दों का जीवन में क्या अर्थ लेना चाहिए इसका उद्धरण ब्राह्मण ग्रंथों में मिलता है।  कई ब्राह्मण ग्रंथों में ही उपनिषद भी समाहित हैं। 

 सन्दर्भ 

इन्हें भी देखें
 ऐतरेय ब्राह्मण -- ऋग्वेद
 शतपथ ब्राह्मण -- यजुर्वेद

श्रेणी:संस्कृत साहित्य
श्रेणी:वेद
श्रेणी:हिन्दू धर्म
श्रेणी:धर्मग्रन्थ
यहोवा

thumb|येहुद मदीनाता के फारसी प्रांत से चौथी शताब्दी ईसा पूर्व द्रचम (क्वार्टर शेकेल) सिक्का, संभवतः एक पंखों वाले और पहिया वाले सूर्य-सिंहासन पर बैठे याहवे का प्रतिनिधित्व करता है 
याह्वे (या य्ह्व्ह्) यहूदी धर्म में और इब्रानी भाषा में परमेश्वर का नाम है। यहूदी मानते हैं कि सबसे पहले ये नाम परमेश्वर ने मूसा को सुनाया था। ये शब्द ईसाईयों और यहूदियों के धर्मग्रन्थ बाइबिल के पुराने नियम में कई बार आता है।

 उच्चारण 
नोट करें कि यहूदियों की धर्मभाषा इब्रानी (हिब्रू) की लिपि इब्रानी लिपि में कवल व्यंजन लिखे जा सकते हैं और ह्रस्व स्वर तो बिलकुल ही नहीं। सो ये शब्द चार व्यंजनों से बना हुआ है : י (योद) ה (हे) ו (वाओ) ה (हे), या יהוה यानि कि य-ह-व-ह। इसमें लोग विभिन्न स्वर घुसाकर इसे विभिना उच्चारण देते हैं, जैसे यहोवा, याहवेह, याहवेः, जेहोवा, आदि (क्योंकि प्राचीन इब्रानी भाषा लुप्त हो चुकी है)। यहूदि लोग बेकार में ईश्वर (यहोवा) का नाम लेना पाप मानते थे, इसलिये इस शब्द को कम ही बोला जाता था। ज़्यादा मशहूर शब्द था "अदोनाइ" (अर्थात मेरे प्रभु)। बाइबिल के पुराने नियम / इब्रानी शास्त्रो में "एल" और "एलोहीम" शब्द भी परमेश्वर के लिये प्रयुक्त हुए हैं, पर हैरत की बात ये है कि यहूदी कहते हैं कि वो एक हि ईश्वर को मानते हैं, पर "एलोहीम" शब्द वहुवचन है !

यशायाह ४५:१८, हमें परमेश्वर का सही अर्थ समझाता है।

 अर्थ 
यहूदी और ईसाई मानते हैं कि यहोवा का शब्दिक अर्थ होता है : "मैं जो हूॅ॑ सो हूँ" -- अर्थात स्वयंभू परमेश्वर। जब बाइबल लिखी गयी थी, तब यहोवा यह नाम ७००० बार था। - निर्गमन ३:१५, भजन ८३:१८

इन्हें भी देखें
 अब्राहम
 इब्राहीमी धर्म

सन्दर्भ

श्रेणी:यहूदी धर्म
पुराना नियम

ईसाइयों के धर्मग्रन्थ बाइबिल के प्रथम भाग (पूर्वार्ध) का नाम पुराना नियम है। इसमें ईश्वर द्वारा सृष्टि की उत्पत्ति, यहूदी राज्य और ईश्वर से उनका सम्बन्ध, आदि का कहानियों द्वारा वर्णन है। यहूदियों के प्रारंभिक इतिहास का अधिकतर पता ओल्ड टेस्टामेंट से ही चलता है।

असल में बाइबिल का पुराना नियम यहूदी धर्मग्रन्थ तनख़ का ही संस्करण है। इसका रचनाकाल १३वीं शताब्दी ई.पू. से पहली शताब्दी ई.पू. के बीच का है। पुराने अहदनामे में सृष्टि की रचना, मनुष्य का जन्म, इतिहास, सदाचार के नियम, धार्मिक कर्मकांड, पौराणिक कथाएं और यहोवा के प्रति प्रार्थनाएं शामिल हैं।

यह 39 किताबे प्रोटेस्टेंट बाइबिल के पूर्वार्ध में हैं, तथा कैथोलिक बाइबिल के पूर्वार्ध में 46, जबकि ऑर्थोडॉक्स बाइबिल के पूर्वार्ध में 49 किताबें शामिल हैं।

 विधान 
 उत्पत्ति
 निर्गमन
 लैव्य्व्य्वस्था
 गिनती
 व्य्वस्थाविवरन

 इतिहास 
 यहोशु
 न्यायियों
 रूत
 प्रथम शमुऐल
 द्वितीय शमुऐल
 प्रथम राजाओं का व्रतांत
 द्वितीय राजाओं का व्रतांत
 इतिहास प्रथम
 इतिहास द्वितीय
 भजन 
 एज्रा
 नहेम्याह
 ऐस्तर
 अय्यूब
 भजन संहिता
 नीति वचन
 सभोपदेशक
 श्रेष्ठगीत
 नबी 
 यशायाह
 यिर्मयाह
 विलापगीत
 यहेजकेल
 दानिय्येल
 होशे
 योएल
 आमोस
 ओबध्याह
 योना
 मीका
 नहूम
 हबक्कूक
 सपन्याह
 हाग्गै
 जकर्याह
 मलाकी
 आदम
 इब्राहिम
 दाऊद
 सुलेमान
 आयूब
 लुत

इन्हें भी देखें
 यहूदी धर्म
 बाइबल
 नया नियम
 कलीसिया
 सुसमाचार
 इंजील
 यीशु

सन्दर्भ

बाहरी कड़ियाँ
 .  Full texts of the Old (and New) Testaments including the full Roman and Orthodox Catholic canons
  - Tanakh
  Protestant Old Testament on a single page
 .  Extensive online Old Testament resources (including commentaries)
 
 
 : Old Testament stories and commentary
  – Biblia Hebraica Stuttgartensia and the King James Version

श्रेणी:धर्मग्रन्थ
श्रेणी:ईसाई धर्म
श्रेणी:यहूदी धर्म
लातिन भाषा

लातिन भाषा (lingua Latina) प्राचीन रोमन साम्राज्य और प्राचीन रोमन धर्म की राजभाषा थी। आज ये एक मृत भाषा है, लेकिन फिर भी रोमन कैथोलिक चर्च की धर्मभाषा और वैटिकन सिटी शहर की राजभाषा है। ये एक शास्त्रीय भाषा है, संस्कृत की ही तरह, जिससे ये बहुत ज़्यादा मेल खाती है। लातीना हिन्द-यूरोपीय भाषा-परिवार की रोमांस शाखा में आती है। इसी से फ़्रांसिसी, इतालवी, स्पैनिश, रोमानियाई और पुर्तगाली भाषाओं का उद्गम हुआ है (पर अंग्रेज़ी का नहीं)। यूरोप में ईसाई धर्म के प्रभुत्व की वजह से लातीना मध्ययुगीन और पूर्व-आधुनिक कालों में लगभग सारे यूरोप की अंतर्राष्ट्रीय भाषा थी, जिसमें समस्त धर्म, विज्ञान, उच्च साहित्य, दर्शन और गणित की किताबें लिखी जाती थीं।

 नामकरण 
लैटिन शब्द की उत्पत्ति लैटियम जिले (डिस्ट्रिक्ट) के नाम से हुई। यह वह जिला था जहाँ रोमूलस ने १००० ई.पू. में रोम नगर की नींव रखी थी।
लुसेन्ट्स जनरल नॉलेज, जनवरी २००८ संस्करण (अंग्रेजी में)

 लिपि 
लातीना कि लिपि रोमन लिपि है। असल में रोमन लिपि लातीना के लिये ही बनी है, यानी कि लातीना की अपनी लिपि है। इसलिये इसका हर एक अक्षर लगभग हमेशा एक ही उच्चारण देता है (अंग्रेज़ी की तरह गड़बड़-घोटाला नहीं होता)। अति-प्राचीन रोमन लिपि ये थी 

<tr>अक्षर<td>उच्चारण (अ॰ध॰व॰)
<tr>a / A<td>आ
<tr>ae / AE<td>आए (अ॰ध॰व॰ [ae̯])
<tr>au / AU<td>आउ (अ॰ध॰व॰ [au̯])
<tr>b / B<td>ब्
<tr>c / C<td>क्
<tr>ch / CH<td>ख्
<tr>d / D<td>द्
<tr>e / E<td>ए
<tr>eu / EU<td>एउ (अ॰ध॰व॰ [eu̯]])
<tr>f / F<td>फ़् (अ॰ध॰व॰ [ɸ])
<tr>g / G<td>ग्
<tr>h / H<td>ह्
<tr>i / I<td>ई / य्
<tr>j / J<td>य्
<tr>k / K<td>क्
<tr>l / L<td>ल्
<tr>m / M<td>म्
<tr>n / N<td>न्
<tr>n-g / n-k / n-q / N-G/K/Q<td>ं- (अ॰ध॰व॰ [ŋ])
<tr>n-p / n-b / N-P/B<td>म्-
<tr>o / O<td>ओ
<tr>oe / OE<td>ओए (अ॰ध॰व॰ [oe̯])
<tr>p / P<td>प्
<tr>ph / PH<td>फ्
<tr>q / Q<td>क्
<tr>qu / QU<td>कु / क्व् (अ॰ध॰व॰ [kʷ])
<tr>r / R<td>र्
<tr>s / S<td>स्
<tr>t / T<td>त्
<tr>th / TH<td>थ्
<tr>u / U<td>ऊ / व् (अ॰ध॰व॰ [u] [w])
<tr>v / V<td>व् (अ॰ध॰व॰ [w])
<tr>x / X<td>क्स्
<tr>y / Y<td>य् / इ-उ (≈ इ) (अ॰ध॰व॰ [y / j])
<tr>z / Z<td>ज़् / द्ज़् (अ॰ध॰व॰ [z / d͡z])

स्वर के ऊपर समतल रेखा (Macron) का अर्थ होता था कि स्वर दीर्घ है, पर इसे लिखना ज़रूरी नहीं माना जाता था। बाद में यूनानी भाषा के उधार के शब्द लाने के लिये यूनानी लिपि से ये अक्षर लिये गये : K (क्), Y (य् / इउ (≈ इ)), Z (ज़् / द्ज़्)। व्यंजन उअ के लिये V प्रयुक्त किया जाने लगा और स्वर उ के लिये U। इसके भी कुछ बाद J (य्) और W (व् / उ) जुड़े। छोटे अक्षरों के रूप (a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z) मध्ययुग में आये। पश्चिम और मध्य यूरोप की सारी भाषाओं ने लिखावट के लिये रोमन लिपि अपना ली।

 शब्दावली 

लातीना की अधिकांश शब्दावली संस्कृत से मिलती है, क्योंकि दोनो बहिन भाषाएँ हैं और एक ही मूल आदिम-हिन्द-यूरोपीय भाषा से निकली हैं। यही सम्बन्ध इसका यूनानी भाषा से भी है, लेकिन प्राचीन यूनानी भाषा से इसने कई शब्द सीधे उधार लिये थे। बाद में अंग्रेज़ी ने लातीनी से भारी मात्रा में शब्द उधार लिये।

इन्हें भी देखें
लोजिऑन

 सन्दर्भ 

श्रेणी:विश्व की भाषाएँ
श्रेणी:प्राचीन भाषाएँ
श्रेणी:धार्मिक भाषाएँ
रोमन लिपि

रोमन लिपि लिखावट का वो तरीका है जिसमें अंग्रेज़ी सहित पश्चिमी और मध्य यूरोप की सारी भाषाएँ लिखी जाती हैं, जैसे जर्मन, फ़्रांसिसी, स्पैनिश, पुर्तगाली, इतालवी, डच, नॉर्वेजियन, स्वीडिश, रोमानियाई, इत्यादि। ये बायें से दायें लिखी और पढ़ी जाती है।

अंग्रेज़ी के अलावा लगभग सारी यूरोपीय भाषाएँ रोमन लिपि के कुछ अक्षरों पर अतिरिक्त चिन्ह भी प्रयुक्त करते हैं।

350px|रोमन लिपि के कुछ अक्शर।
रोमन लिपि के कुछ अक्षर

 इतिहास 
असल में रोमन लिपि लातिनी भाषा के लिये ही बनी थी, यानी कि लातिनी की अपनी लिपि है। इसलिये इसका हरेक अक्षर लगभग हमेशा एक ही उच्चारण देता है (अंग्रेज़ी की तरह गड़बड़-घोटाला नहीं होता)। अति-प्राचीन रोमन लिपि ये थी -

 अंग्रेज़ी 
{|border="2"
|-
|अक्षर :|| A || B || C || D || E || F || G || H || I || L || M || N || O || P || Q || R || S || T || V || X 
|-
|उच्चारण (लातिनी) : ||अ (आ) || ब || क || द || ए (ऍ) || फ़ || ग || ह || इ (ई, य) || ल || म || न || ओ (ऑ) || प || क्व || र || स || त || उ (ऊ, उअ) || क्स 
|-} 

स्वर के ऊपर समतल रेखा (Macron) का अर्थ होता था कि स्वर दीर्घ है, पर इसे लिखना ज़रूरी नहीं माना जाता था। बाद में यूनानी भाषा के उधार के शब्द लाने के लिये यूनानी लिपि से ये अक्षर लिये गये : K (क), Y (इयु), Z (ज़)। व्यंजन "उअ" के लिये V प्रयुक्त किया जाने लगा और स्वर "उ" के लिये U। इसके भी कुछ बाद J (य) और W (व) जुड़े। छोटे अक्षरों के रूप (a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z) मध्ययुग में आये। पश्चिम और मध्य यूरोप की सारी भाषाओं ने लिखावट के लिये रोमन लिपि अपना ली।

 अंग्रेज़ी 
रोमन लिपि में लिखी हुई अंग्रेज़ी और उसके उच्चारण में बहुत ज़्यादा गड़बड़ घोटाला है। इसकी वजह है :
 रोमन लिपि को प्राचीन अंग्रेज़ों ने उधार लिया था अपनी भाषा लिखने के लिये। ये अंग्रेज़ी की अपनी लिपि नहीं है।
 मध्ययुग में अंग्रेज़ी भाषा में महा स्वर समारोपण (:en:Great vowel shift) हुआ। इस वजह से ज़्यागातर मध्ययुगीन अंग्रेज़ी के शब्दों में विवृत स्वर उटकर संवृत स्वर में बदल गये। संवृत स्वर नीचे गिरकर द्विमात्रिक स्वरों में बदल गये। पर उन शब्दों की स्पेलिंग वैसी की वैसी ही रहीं।
 अंग्रेज़ी का मानकीकरण होने के बाद स्पेलिंग परिवर्तन और भी कठिन हो गया।

अन्य यूरोपीय भाषाओं में लिखावट और उच्चारण में उतना भेद नहीं है और अगर है भी तो उसके अच्छे ख़ासे नियम कनून होते हैं।

 इन्हें भी देखें 
 नागरी लिपि
 अंग्रेज़ी भाषा

श्रेणी:लिपि
*
काका हाथरसी

सन १९०६ में हाथरस में जन्मे काका हाथरसी (असली नाम: प्रभुलाल गर्ग) हिंदी हास्य कवि थे। उनकी शैली की छाप उनकी पीढ़ी के अन्य कवियों पर तो पड़ी ही, आज भी अनेक लेखक और व्यंग्य कवि काका की रचनाओं की शैली अपनाकर लाखों श्रोताओं और पाठकों का मनोरंजन कर रहे हैं।
thumb|300px|हाथरस स्थित काका हाथरसी का निवास स्थान - बाँके भवन

 व्यंग्य-विधा एवं काका 
व्यंग्य का मूल उद्देश्य लेकिन मनोरंजन नहीं बल्कि समाज में व्याप्त दोषों, कुरीतियों, भ्रष्टाचार और राजनीतिक कुशासन की ओर ध्यान आकृष्ट करना है। ताकि पाठक इनको पढ़कर बौखलाये और इनका समर्थन रोके। इस तरह से व्यंग्य लेखक सामाजिक दोषों के ख़िलाफ़ जनमत तैयार करता है और समाज सुधार की प्रक्रिया में एक अमूल्य सहयोग देता है। इस विधा के निपुण विद्वान थे काका हाथरसी, जिनकी पैनी नज़र छोटी से छोटी अव्यवस्थाओं को भी पकड़ लेती थी और बहुत ही गहरे कटाक्ष के साथ प्रस्तुत करती थी। उदाहरण के लिये देखिये अनुशासनहीनता और भ्रष्टाचार पर काका के दो व्यंग्य :

बिना टिकिट के ट्रेन में चले पुत्र बलवीर

जहाँ ‘मूड’ आया वहीं, खींच लई ज़ंजीर

खींच लई ज़ंजीर, बने गुंडों के नक्कू

पकड़ें टी.टी., गार्ड, उन्हें दिखलाते चक्कू

गुंडागर्दी, भ्रष्टाचार बढ़ा दिन-दूना

प्रजातंत्र की स्वतंत्रता का देख नमूना

या फिर:

राशन की दुकान पर, देख भयंकर भीर

‘क्यू’ में धक्का मारकर, पहुँच गये बलवीर

पहुँच गये बलवीर, ले लिया नंबर पहिला

खड़े रह गये निर्बल, बूढ़े, बच्चे, महिला

कहँ ‘काका' कवि, करके बंद धरम का काँटा

लाला बोले - भागो, खत्म हो गया आटा

या फिर:

‘काका’ वेटिंग रूम में फंसे देहरादून।

नींद न आई रात भर, मच्छर चूसे खून॥

मच्छर चूसे खून, देह घायल कर डाली।

हमें उड़ा ले ज़ाने की योजना बना डाली॥

किंतु बच गए कैसे, यह बतलाए तुमको। 

नीचे खटमल जी ने पकड़ रखा था हमको ॥

हुई विकट रस्साकशी, थके नहीं रणधीर।

ऊपर मच्छर खींचते नीचे खटमल वीर॥

नीचे खटमल वीर, जान संकट में आई।

घिघियाए हम- “जै जै जै हनुमान गुसाईं॥

पंजाबी सरदार एक बोला चिल्लाके –

त्व्हाणूँ पजन करना होवे तो करो बाहर जाके॥

काका हाथरसी का अविस्मरणीय योगदान उनकी सदा याद दिलायेगा।

 अतिरिक्त जानकारी एवं कवितायें 
 संक्षिप्त जीवनी Hathras Online
 संक्षिप्त परिचय एवं कविताओं का संग्रह IndiaWorld on the Net
 संक्षिप्त परिचय एवं कुछ कवितायें Anubhuti Hindi
 काका हाथरसी की चुटकियां
 इंडिया वर्ल्ड ऑन दि नेट
 काका हाथरसी @ कविता कोश: हिन्दी कविताओं का अकूत भंडार

श्रेणी:ब्रजभाषा
हाथरसी, काका
हाथरसी, काका
श्रेणी:हाथरस
वरुण (देव)

अंगूठाकार|मगरमच्छ पर आरूढ़ अदिति नन्दन वरुण देव 
वरुण (प्रचेता) हिन्दू धर्म के एक प्रमुख देवता हैं। वाल्मीकि रामायण उत्तरकाण्ड के अनुसार महर्षि वाल्मीकि जी वरुण प्रजापति कश्यप और उनकी पत्नी अदिति के ग्यारहवें पुत्र हैं। श्रीमद्भागवतपुराण के अनुसार वरुणदेव की पत्नी का नाम चर्षणी है  |  वरुणदेव का वाहन मगरमच्छ है और वे जललोक के अधिपति हैं | प्राचीन वैदिक धर्म में उनका स्थान बहुत ही महत्त्वपूर्ण था पर वेदों में उसका रूप इतना अमूर्त हैं कि उसका प्राकृतिक चित्रण मुश्किल है। माना जाता है कि वरुण की स्थिति अन्य वैदिक देवताओं की अपेक्षा प्राचीन है, इसीलिए वैदिक युग में वरुण किसी प्राकृतिक उपादान का वाचक नहीं है। अग्नि व इंद्र की अपेक्षा वरुण को संबोधित सूक्तों की मात्रा बहुत कम है फिर भी उसका महत्व कम नहीं है। इंद्र को महान योद्धा के रूप में जाना जाता है तो वरुण को नैतिक शक्ति का महान पोषक माना गया है, वह ऋत (सत्य) का पोषक है। अधिकतर सूक्तों में वस्र्ण के प्रति उदात्त भक्ति की भावना दिखाई देती है। ऋग्वेद के अधिकतर सूक्तों में वरुण से किए गए पापों के लिए क्षमा प्रार्थना की गई हैं। वरुण को अन्य देवताओं जैसे इंद्र आदि के साथ भी वर्णित किया गया है। वरुण से संबंधित प्रार्थनाओं में भक्ति भावना की पराकाष्ठा दिखाई देती है। उदाहरण के लिए ऋग्वेद के सातवें मंडल में वस्र्ण के लिए सुंदर प्रार्थना गीत मिलते हैं। उनको इतिहासकार मानते हैं कि  वरुण ही पारसी पंंथ  में "अहुरा मज़्दा" कहलाए। बाद की पौराणिक कथाओं में वरुण को मामूली जल-देव बना दिया गया। वरुणदेव को प्रचेता भी कहतें हैं| इनके भाई क्रमश: सूर्यनारायण , इन्द्रदेव , मित्र , भग , अर्यमा ,  पूषा  , वामनदेव आदि आदित्य हैं |

 सन्दर्भ 
 श्रीमद्भागवतपुराण स्कन्ध ६ अध्याय १८ श्लोक ४ 
श्रेणी:हिन्दू धर्म
श्रेणी:इन्द्र लोक के देवता
श्रेणी:ऋग्वेद
श्रेणी:ऋग्वैदिक देवी-देवता
मूसा

मूसा (अंग्रेज़ी : Moses मोसिस, इब्रानी : מֹשֶׁה मोशे), इस्लाम और ईसाई धर्मों में एक प्रमुख नबी (ईश्वरीय सन्देशवाहक) माने जाते हैं। ख़ास तौर पर वो यहूदी धर्म के संस्थापक और इस्लाम धर्मकुराने शरिफ, सूरे अन आम, आयात: 148,149 और 150. में रसूल माने जाते हैं। कुरान और बाइबल में हज़रत मूसा की कहानी दी गयी है, जिसके मुताबिक लगभग १२०० ई.पू. मिस्र के फ़राओ के ज़माने में जन्मे मूसा बनी इसराईली माता-पिता की औलाद थे पर मौत के डर से उनको उनकी माँ ने नील नदी में बहा दिया। उनको फिर फ़राओ की पत्नी ने पाला और मूसा एक मिस्री राजकुमार बने। बाद में मूसा को मालूम हुआ कि वो बनी इसराईली हैं और बनी इसराईल (जिसको फरओ ने ग़ुलाम बना लिया था) अत्याचार सह रहा है। मूसा का एक पहाड़ पर परमेश्वर से साक्षात्कार हुआ और परमेश्वर की मदद से उन्होंने फ़राओ को हराकर बनी इसराईल को आज़ाद कराया। इसके बाद मूसा ने बनी इसराइल को ईश्वर द्वारा मिले "दस आदेश" दिये जो आज भी यहूदी धर्म का प्रमुख स्तम्भ है।

इन्हें भी देखें
 दस धर्मादेश
 यीशु
 मुहम्मद
 अब्राहम
 इज़राइल का इतिहास

सन्दर्भ

बाहरी कड़ियाँ

 The Geography, Book XVI, Chapter II The entire context of the cited chapter of Strabo's work

श्रेणी:यहूदी धर्म
श्रेणी:इस्लाम
श्रेणी:ईसाई धर्म
श्रेणी:इस्लाम के पैग़म्बर
शैतानी धर्म

thumb|200px|उलटा पेंटाग्राम शैतानी धर्म प्रतीक है।
शैतानी धर्म (अंग्रेज़ी : Satanism) कई अर्ध-धार्मिक साम्प्रदायों का नाम है जो ईश्वर के बजाय दुष्ट अदृष्य शैतान को मानते हैं। इनमें से कुछ शैतान को एक खुदा मानकर केवल उसी की इबादत करते हैं, पर कुछ अन्य नास्तिक होते हैं और "शैतान" शब्द का अर्थ इस दुनिया की काम-वासना और लालच के लिये लगाते हैं। ये शैतानवादी असल में परम्परागत धर्मों की खिल्ली उड़ाने के लिये ही दुष्टता के प्रतीक अदृश्य शैतान की इबादत करते हैं। इनकी पूजा पद्धतियों में ज़्यादातर जीव जंतुओ प्राणीयों की कुर्बानी, हत्या झूठ छल कपट चमत्कार ताबीज मुर्दा कबर पत्थरबाजी जैसी गन्दी चीज़ें होती हैं। परम्परागत शैतानवादी हिंसा उपद्रव बम विस्फोट भी करते रहते हैं। सैतानवादी सूर्य धरती नदियों जीव जंतुओं प्राणियों से नफरत करते हैं और सृष्टि के विनाश विध्वंस के कार्य मे लगे रहते हैं जिससे यह धरती रहने के लायक ना रहे और नर्क बन जाए ।

 यह भी देखें 

 शैतान की खुशी

श्रेणी:धर्म
श्रेणी:अपराध
शैतान

अंगूठाकार|शैतान
शैतान (इब्रानी: שָׂטָן; अरबी: شيطان; शाब्दिक अर्थ: दुश्मन, विरोधी या अभियोगी) इब्राहिमी सम्प्रदायों में सबसे दुष्ट अस्तित्वी का नाम है, जो दुनिया की सारी बुराई का प्रतीक है। इन सम्प्रदायों में ईश्वर को सारी अच्छाई प्रदान की जाती है और बुराई शैतान को। हिन्दू पन्थ में शैतान जैसी चीज का कोई अस्तित्व नहीं है, क्योंकि दुनिया में पाप और दुख मनुष्य स्वयं अपने कर्मो और अपने अज्ञान द्वारा उत्पन्न करता है। ईसाई, इस्लाम और यहूदी मतों के अनुसार शैतान पहले ईश्वर का एक फ़रिश्ता था, जिसने ईश्वर से विद्रोह किया और इसके बदले ईश्वर ने उसे स्वर्ग से निकाल दिया। शैतान पृथ्वी पर मानवों को पाप के लिये उकसाता है। कई उसे नरक का राजा भी मानते हैं। शैतान शब्द अन्य दुष्ट भूत-प्रेतों और दुष्ट देवों के लिये भी प्रयुक्त होता है। शैतानी धर्म में शैतान की पूजा की जाती है।

 परिचय 
बाइबिल में इस शब्द के अर्थ में क्रमिक विकास हुआ है। इब्रानी पूर्वार्ध में इसका अर्थ है - अभियोक्ता, विरोधी, आक्रामक। प्रारंभ में इसका प्रयोग किसी भी मानवीय विरोधी के लिए हुआ है। इय्योब नामक काव्यग्रंथ में शैतान एक पारलौकिक सत्व है जो ईश्वर के दरबार में इय्योब पर पाखंड का आरोप लगाता है। यहूदियों के निर्वासनकाल के बाद (छठी शताब्दी ई. पू.) शैतान एक पतित देवदूत है जो मनुष्यों को पाप करने के लिए प्रलोभन देता है।

बाइबिल के उत्तरार्ध में शैतान बुराई की समष्टिगत अथवा व्यक्तिगत सत्ता का नाम है। उसको पतित देवदूत, ईश्वर का विरोधी, दुष्ट, प्राचीन सर्प, परदार साँप (ड्रैगन), गरजनेवाला सिंह, इहलोक का नायक आदि कहा गया है। जहाँ मसीह अथवा उनके शिष्य जाते, वहाँ शैतान अधिक सक्रिय बन जाता क्योंकि मसीह उसको पराजित करेंगे और उसका प्रभुत्व मिटा देंगे। किंतु मसीह की वह विजय संसार के अंत में ही पूर्ण हो पाएगी (दे. कयामत)। इतने में शैतान को मसीह और उसके मुक्तिविधान का विरोध करने की छुट्टी दी जाती है। दुष्ट मनुष्य स्वेच्छा से शैतान की सहायता करते हैं। संसार के अंत में जो ्ख्राीस्त विरोधी (ऐंटी क्राइस्ट) प्रकट होगा वह शैतान की कठपुतली ही है। उस समय शैतान का विरोध अत्यंत सक्रिय रूप धारण कर लेगा किंतु अंततोगत्वा वह सदा के लिए नर्क में डाल दिया जाएगा। ईसा पर अपने विश्वास के कारण ईसाई शैतान के सफलतापूर्वक विरोध करने में समर्थ समझे जाते हैं।

बाइबिल के उत्तरार्ध तथा चर्च की शिक्षा के अनुसार शैतान प्रतीकात्मक शैली की कल्पना मात्र नहीं है; पतित देवदूतों का अस्तित्व असंदिग्ध है। दूसरी ओर वह निश्चित रूप से ईश्वर द्वारा एक सृष्ट सत्व मात्र है जो ईश्वर के मुक्तिविधान का विरोध करते हुए भी किसी भी तरह से ईश्वर के समकक्ष नहीं रखा जा सकता।

 संदर्भ ग्रंथ 
 डब्ल्यू. बौवर : ग्रीक इंग्लिश लेक्सिकोन ऑव दि न्यू टेस्टामेंट, शिकागो, 1963

 इन्हें भी देखिये 
 चुड़ैल
 शैतान की खुशी

श्रेणी:इस्लाम
श्रेणी:ईसाई धर्म
श्रेणी:यहूदी धर्म
जादू-टोना

जादू-टोना विश्वास है कि जादू असली है और इसमें कौशल पाएँ अपनी क्षमताओं से इसका उपयोग कर सकते हैं। यह एक प्रकार का अंधविश्वास है और इसका कोई वैज्ञानिक आधार नहीं है। जादू टोना एक मंघरन कहानी है बस ।

जादू-टोना आदि के नाम पर भारत में महिला उत्पीड़न

भारतीय उपमहाद्वीप में कई पिछड़े इलाकों में चुड़ैल आदि के आरोप लगाकर महिलाओं को सार्वजनिक रूप से सजा देने की प्रथाएँ विद्यमान हैं। इसे भिन्न भिन्न स्थानों में भिन्न भिन्न नामों से जाना जाता है यथा चुड़ैल, डायन, डाकिनी, डाकण आदि। 
 
राजस्थान आदि में इसे डाकण प्रथा नाम से भी जाना जाता है। यह एक कुप्रथा है, जिसमें माना जाता है कि जो महीला मन्त्र-विद्या जानती है जो छोटे बच्चों एवं नवविवाहित वधुऔ को खा जाती है। विशेष रूप से यह प्रथा आदिवासियों में पाई जाती है, सबसे पहले इस प्रथा की जानकारी राजस्थान के उदयपुर जिले में खेरवाडा क्षेत्र से अग्रेंजों को मिली थी।

डायन प्रथा बिहार के कई इलाकों में आज भी सक्रिय है इसमे जादू के नाम पर औरतों की बलि दी जाती है।
उत्तरप्रदेश में भी इस तरह की बलि दी जाती है।

 बाहरी कड़ियाँ 
 जादू-टोना

श्रेणी:मिथक
श्रेणी:लोककथा
श्रेणी:काल्पनिक जादूगरनियाँ
श्रेणी:धर्मिक वादानुवाद
प्राचीन यूनानी भाषा

प्राचीन यूनानी भाषा (अथवा प्राचीन ग्रीक, अंग्रेज़ी : Ancient Greek, यूनानी : हेल्लेनिकी) प्राचीन काल के यूनान देश और उसके आस-पास के क्षेत्रों की मुख्य भाषा थी। इसे संस्कृत की बहिन भाषा माना जा सकता है। ये हिन्द-यूरोपीय भाषा-परिवार की यूनानी शाखा में आती है। इसे एक शास्त्रीय भाषा माना जाता है, जिसमें काफ़ी ज़्यादा और उच्च कोटि का साहित्य रचा गया था, जिसमें सबसे ख़ास होमर के दो महाकाव्य इलियाड और ओडेस्सी हैं। इसके व्याकरण, शब्दावली, ध्वनि-तन्त्र और संगीतमय बोली इसे संस्कृत के काफ़ी करीब रख देते हैं। इसकी बोलचाल की बोली कोइने में ही बाइबल का लगभग सारा नया नियम लिखा गया था।

 लिपि 
ये भाषा यूनानी लिपि में लिखी जाती थी, जिसके अक्षर आज भी गणित में प्रयुक्त होते हैं। प्राचीन यूनानी लिपि पहले बायें से दायें लिखी जाती थी, फिर अगली पंक्ति में दायें से बायें। यही नहीं, अगली पंक्ति मे सभी अक्षरों के आइने वाले प्रतिबिम्ब लिखने होते थे ! लगभाग दूसरी सदी ईसापूर्व से यूनानियों ने लिखावट हमेशा बायें से दायें लिखना शुरु कर दिया। अक्षर कुछ प्रान्तीय भिन्नता भी रखते थे।

 ध्वनि-तन्त्र 
संस्कृत को छोड़ प्राचीन यूनानी शायद अकेली ऐसी भाषा है (हिन्द-यूरोपीय परिवार में), जिसमें शुद्ध महाप्राण ध्वनियाँ मिल सकती हैं : फ, थ और ख।

 शब्द रूप 
संस्कृत की ही तरह प्राचीन यूनानी भी बहिर्मुखी श्लिष्ट-योगात्मक भाषा थी। मतलब कि उसमें भी शब्दों के अन्त में प्रत्यय लगाकर संज्ञा और क्रिया के रूप और विभक्तियाँ बनायी जाती थीं। संस्कृत व कुछ अन्य भाषाओं (जैसे अरबी भाषा, स्लोवेनी) के अलावा प्राचीन यूनानी ही एक ऐसी भाषा है जिसमें संज्ञा और क्रिया में "द्विवचन" होता है।

श्रेणी:विश्व की भाषाएँ
काली

काली, कालिका या महाकाली  हिन्दू धर्म की एक प्रमुख देवी हैं। वे मृत्यु, काल और परिवर्तन की देवी हैं। यह सुन्दरी रूप वाली आदिशक्ति दुर्गा माता का काला, विकराल और भयप्रद रूप है, जिसकी उत्पत्ति असुरों के संहार के लिये हुई थी। उनको विशेषतः बंगाल, ओडिशा और असम में पूजा जाता है। काली को शाक्त परम्परा की दस महाविद्याओं में से एक भी माना जाता है Pravrajika Vedantaprana, Saptahik Bartaman, Volume 28, Issue 23, Bartaman Private Ltd., 6, JBS Haldane Avenue, 700 105 (ed. 10 October 2015). p.16 
वैष्णो देवी में दाईं पिंडी माता महाकाली की ही है।

'काली' की व्युत्पत्ति काल अथवा समय से हुई है जो सबको अपना ग्रास बना लेता है। माँ का यह रूप है जो नाश करने वाला है पर यह रूप सिर्फ उनके लिए है जो दानवीय प्रकृति के हैं, जिनमे कोई दयाभाव नहीं है। यह रूप बुराई से अच्छाई को जीत दिलवाने वाला है अतः माँ काली अच्छे मनुष्यों की शुभेच्छु और पूजनीय हैं। इनको महाकाली भी कहते हैं।
thumb|देवी काली की प्रतिमा पूजन के पश्चात , बिसर्जन के लिए कोलकाता में हुगली नदी के तट पर नीमतला घाट पर रखी हुई दिखाई दे रही है 

 अन्य अर्थ 
बांग्ला में काली का एक और अर्थ होता है - स्याही या रोशनाई।

 मुख्य मन्त्र 
 सर्वस्वरूपे सर्वेशे सर्वशक्ति-समन्विते।
 भयेभ्यस्त्राहि नो देवि दुर्गे देवि नमोऽस्तुते॥ -- (दुर्गा सप्तशती)

रणचण्डी
देवराज इन्द्र ने एक बार नमुचि को मार डाला। रुष्ट होकर शुम्भ-निशुम्भ ने उनसे इन्द्रासन छीन लिया और शासन करने लगे। इसी बीच पार्वती ने महिषासुर को मारा और ये दोनों उनसे प्रतिशोध लेने को उद्यत हुए। इन्होंने पार्वती के सामने शर्त रखी कि वे या तो इनमें किसी एक से विवाह करें या मरने को तैयार हो जाऐं। पार्वती ने कहा कि युद्ध में मुझे जो भी परास्त कर देगा, उसी से मैं विवाह कर लूँगी। इस पर दोनों से युद्ध हुआ और दोनों मारे गए।

 विभिन्न भारतीय धर्मों में काली 
सनातन हिन्दू धर्म के शाक्त सम्प्रदाय के अलावा तांत्रिक बौद्ध और अन्य सम्प्रदायों में भी काली की पूजा होती है। तांत्रिक बौद्ध धर्म में भयानक रूप वाली योगिनियों , डाकिनियों जैसे वज्रयोगिनी और क्रोधकाली की पूजा होती है।

तिब्बत में क्रोधकाली (अन्य नाम: क्रोदिकाली, कालिका, क्रोधेश्वरी, कृष्णा क्रोधिनी आदि) को 'त्रोमा नग्मो' (पुरानी तिब्बती में : ཁྲོ་མ་ནག་མོ་, Wylie: khro ma nag mo) कहते हैं। 

सिखों के दशम गुरु गुरु गोविन्द सिंह ने चण्डी दी वार नामक प्रसिद्ध ग्रन्थ की रचना की थी।

यूरोप के देशों में सन्त सारा (या, सरला काली) का जो तीर्थयात्रा होती है वह प्रथा सम्भवतः मध्ययुग में रोमा लोग के साथ भारत से यूरोप गयी थी।
   
पश्चिमी जगत में कुछ लोग काली के आधुनिक रूप में पूजते हैं। ये लोग मुख्यतः नारीवादी हैं या 'न्यू एज' के अनुयायी। किन्तु वे काली को जिस रूप में मानते हैं वह सनातन हिन्दू मान्यता से बिलकुल मेल नहीं खाता।

इन्हें भी देखें
दुर्गा
माँ वत्सला भवानी
पार्वती
शक्ति
देवीमहात्म्य
शुम्भ और निशुम्भ
काली पूजा
काली मन्दिर (दक्षिणेश्वर)
महाकाल

 बाहरी कड़ियाँ 

 श्री काली चालीसा
 श्री काली जी की आरती

सन्दर्भ

श्रेणी:महाविद्या
श्रेणी:हिन्दू देवियाँ
श्रेणी:हिन्दू देवी देवता
हैरी पॉटर और पारस पत्थर

हैरी पॉटर और पारस पत्थर (अंग्रेज़ी: Harry Potter and the Philosopher's Stone हैरि पॉटर ऐन्ड द फ़िलॉसफ़र्स स्टोन) जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की पहली कड़ी है। इस उपन्यास में हैरी पॉटर और अन्य पात्रों से हमें सबसे पहले परिचय कराया जाता है। इसपर इसी नाम की एक फ़िल्म भी बन चुकी है। इस उपन्यास का हिन्दी संस्करण भी उपलब्ध है। यह सब किताबों से सबसे लोकप्रिय है और बिक्री विश्वव्यापी 107 मिलियन है।

 उपन्यास 
उपन्यास की इस पहली कड़ी में जब हैरी 11 साल का था, तब उसे तन्त्र-मन्त्र और जादू-टोने के विद्यालय हॉग्वार्ट्स का रखवाला हैग्रिड बताता है कि वो एक जादूगर है और उसे उसे हॉग्वार्ट्स के प्रधानाचार्य डम्बल्डोर ने वहीं पढ़ने का न्योता दिया है। इस तरह हैरी पहली बार जादुई दुनिया से परिचित होता है और हॉग्वार्ट्स में दाख़िला ले लेता है। काफ़ी रोमांचक ज़िन्दगी के बाद उसने अमरता देने वाले पारस पत्थर को प्रोफ़ेसर क्विरल के सिर में घुसे वोल्डेमॉर्ट के हाथों से बचाया।

 फ़िल्म 

हैरी पॉटर और पारस पत्थर (हिन्दी में डब्ड) नाम की हॉलिवुड फ़िल्म, जो इस उपन्यास पर आधारित थी, एक सुपरहिट फ़िल्म साबित हुई और उसे तीन ऑस्कर्स के नामांकन मिले। हैरी पॉटर का किरदार डैनियल रैड्क्लिफ़ ने निभाया था, हर्माइनी का ऍमा वॉट्सन ने और रॉन वीज़्ली का रुपर्ट ग्रिंट ने। फ़िल्म के निदेशक थे क्रिस कोलम्बस और निर्माता डेविड हेमन। सारी श्रंखला के डिस्ट्रिब्यूटर है वॉर्नर ब्रदर्स। ब्रिटेन में इसे Harry Potter and the Philosopher's Stone के नाम से रिलीज़ किया गया था।

 सन्दर्भ 

श्रेणी:हैरी पॉटर
श्रेणी:अंग्रेजी उपन्यास
गुप्त-कलाओं से रक्षा

गुप्त-कलाओं से रक्षा (Defense Against the Dark Arts) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इसमें अनैतिक काले जादू, ख़ूँख़ार जीवों और काले जादूगरों से अपनी अत्मरक्षा करना सिखाया जाता है। हैरी के पहले साल में गुप्त-कलाओं के अध्यापक थे- प्र क्वीरिल|
दूसरे साल में थे- गिलड्रोय लौक-हार्ट, तीसरे साल में थे- आर जे ल्यूपिन, चौथे साल में थे एलेस्टर 'मैड-आई' मूडी और पांचवें साल में थीं डोलेरस अमब्रिज|

 इन्हें भी देखें 
हैरी पॉटर (उपन्यास)

श्रेणी:हैरी पॉटर

en:Hogwarts#Subjects and teachers
nn:Galtvort høyere skole for hekseri og trolldom#Skulefag
sv:Hogwarts#Ämnen
vi:Hogwarts#Môn học
देवी

देवी () किसी भी देवता को कहते हैं जो स्त्री हो या जिसे स्त्री रूप में माना जाता हो। हिन्दू धर्म में कई देवियाँ हैं, जैसे पार्वती, दुर्गा, काली, सरस्वती, गंगा, लक्ष्मी और उनके अवतार जैसे सीता, राधा,बाला सुंदरी,शाकम्भरी आदि।

वास्तव में सभी देवियाँ एक आदिशक्ति के विभिन्न रूप है।

देखिये : देवता।https://upload.wikimedia.org/wikipedia/commons/f/fd/Maarajrajeshwari.jpg
*
श्रेणी:हिन्दू धर्म
श्रेणी:देवी-देवता
श्रेणी:रोमन धर्म
श्रेणी:यूनानी धर्म
श्रेणी:मिस्र का धर्म
शिन्तो धर्म

thumb|हिरोशिमा प्रान्त, जापान में इत्सुकुशीमा मंदिर का तोरी प्रवेश द्वार, देश में तोरी के सबसे प्रसिद्ध उदाहरणों में से एक है। तोरी शिन्तो मन्दिरों के प्रवेश द्वार को चिह्नित करते हैं और धर्म के पहचानने योग्य प्रतीक हैं।
thumb
शिन्तो पंथ () विश्व के सबसे प्राचीन पंथों में से एक है। यह जापान का मूल पंथ है, तथा इसमें कई देवी-देवता हैं, जिनको कामी कहा जाता है। हर कामी किसी न किसी प्राकृतिक शक्ति का प्रतिनिधित्व करता है। बौद्ध पंथ के साथ इसका काफ़ी मेल मिलाप हुआ है और इसमें बौद्ध पंथ के कई सिद्धान्त जुड़कर ज़ेन सम्प्रदाय का प्रारंभ हुआ। ऐतिहासिक रूप से इसे 6वीं सदी में मान्यता मिली। एक जमाने में शिन्तो पंथ जापान का राजपंथ हुआ करता था तथा इसमें जापान के राजा को प्रधान गुरु मानते थे किन्तु दूसरे विश्व-युद्ध के बाद से ऐसा करना बन्द कर दिया गया। समुराई इसी पंथ को मानते ह। शिन्तो पंथ की कोई एक एक सहमत नियम और व्याख्यान नहीं है।हालांकि लेखक जोसेफ काली और जॉन ड्यूल ने कहा है की अगर शिन्तो पंथ की एक सामान्यतया व्याख्यान की जाए तो वह यह है की यह कामी में विश्वास करने की एक पद्धति है। कामी शिन्तो समाज में अवस्थित पारालौकिक शक्तियों को कहा जाता है। हेलेन हार्डेकर का कहना है की शिन्तो पंथ के अधिकांश सिद्धांत कामी पूजा और उनसे आधारित जीवन रीति रिवाजों और उपासना पर आधारित है। विद्वानों में यह प्रमुखता से विवाद है की शिन्तो को कब से एक प्रमुख घटना के रूप में व्याखान की जाए।एक शिंटो पंथ के विशेषज्ञ नियथियां स्मार्ट के अनुसार शिन्तो पंथ कामी पंथ और रीति रिवाजों से संबंधित है जो पहले बौद्ध पंथ के साथ एकत्रित था पर बाद में इसे शिन्तो पंथ के रूप में वर्गीकृत कर दिया गया।हालांकि शिंटो पंथ के कई वर्तमान नियम जापान में अथवा शताब्दी से प्रचलित हैं की शिन्तो को एक भिन्न पंथ की मान्यता 19वी शताब्दी में मेइजी युग में दिया गया। जापान में कामी शब्द का प्रयोग एक विशेष कामी या एक समूह के लिए किया जा सकता हैं यद्यपि इसका सही अनुवाद नही हैं फिर भी इसका प्रयोग देवता तथा आत्मा के लिए किया जाता हैं। पंथ के इतिहासकार जोसेफ कितागावा के अनुसार यह अंग्रेजी अनुवाद असंतोष जनक और गलत हैं। जापान में यह सामान्यतया कहा जाता हैं की 80 लाख कामी है, यह संख्या अनन्त की और इशारा करती हैं और शिंटो धर्मावलंबियों के अनुसार वे सभी स्थानों पर हैं किन्तु उन्हें असीमित शक्तियों से युक्त, सर्वज्ञ और अमर नही माना जाता हैं। कामी की उपस्थिति जीवित और मृत, जैविक और अजैविक और प्राकृतिक आपदा जैसे की भूकम्प सूखे और प्लेग में देखा जाता हैं। उनकी उपस्थिति सामान्यतया वायु, वर्षा, अग्नि और सूर्योदय में देखा जाता हैं। 

श्रेणी:शिन्तो पंथ
श्रेणी: पंथ
श्रेणी:जापान
ताओ धर्म

ताओ धर्म (चीनी:道教) चीन का एक मूल दर्शन है। यह 4थी शताब्दी ईसा पूर्व में शुरू हुआ तथा इसका स्रोत दार्शनिक लाओ-त्सी द्वारा रचित ग्रन्थ ताओ-ते-चिंग और ज़ुआंग-ज़ी हैं। असल में पहले ताओ एक धर्म नहीं बल्कि एक दर्शन और जीवनशैली ही था तथा बाद में बौद्ध धर्म के चीन पहुंचने के बाद ताओ ने बौद्धों की कई धारणाएं सम्मिलित कीं और वज्रयान सम्प्रदाय के रूप में आगे बढ़ा।

बौद्ध धर्म और ताओ धर्म में आपस में समय समय पर अहिंसात्मक संघर्ष भी होता रहा है। अब कई चीनी बौद्ध तथा ताओ दोनों धर्मों को एकसात मानती है। एक सर्वेक्षण के अनुसार चीन में 50% से 80% आबादी बौद्ध धर्म को मानती है। इसमें 50% बौद्ध और 30% ताओ आबादी हो सकती है। सर्वोच्च देवी और देवता यिन और यांग हैं। देवताओं की पूजा के लिये कर्मकाण्ड किये जाते हैं और पशुओं और अन्य चीज़ों की बलि दी जाती है। चीन से निकली ज़्यादातर चीज़ें, जैसे चीनी व्यंजन, चीनी रसायनविद्या, चीनी कुंग-फ़ू, फ़ेंग-शुई, चीनी दवाएँ, आदि किसी न किसी रूप से ताओ धर्म से सम्बन्धित रही हैं। क्योंकि ताओ धर्म एक संगठित धर्म नहीं है, इसलिये इसके अनुयायियों की संख्या पता करना कठिन है।

 ताओ दर्शन 

श्रेणी:ताओ धर्म
कुन्फ़्यूशियसी धर्म

thumb|right|कुफ़ु के कुन्फ़्यूशियस मन्दिर का दाचेंग हाल
कनफ़ूशीवाद या कुन्फ़्यूशियसी धर्म ईसा पूर्व ५वीं शताब्दी में शुरू हुआ चीन का एक प्राचीन दर्शन और विचारधारा है। इसके प्रवर्तक थे चीनी दार्शनिक कुन्फ़्यूशियस, जिनका जन्म ५५१ ई.पू. माना जाता है। ये धार्मिक प्रणाली कभी चीनी साम्राज्य का राजधर्म हुआ करती थी।

ये धर्म मुख्यतः सदाचार और दर्शन की बातें करता है, देवताओं और ईश्वर के बारे में ज़्यादा कुछ नहीं कहता। इसलिये इसे धर्म कहना ग़लत प्रतीत होता है, इसे जीवनशैली कहना अधिक उचित है।

 परिचय 
कनफ़ूशस् के दार्शनिक, सामाजिक तथा राजनीतिक विचारों पर आधारित मत को कनफ़ूशीवाद या कुंगफुत्सीवाद नाम दिया जाता है। कनफ़ूशस् के मतानुसार भलाई मनुष्य का स्वाभाविक गुण है। मनुष्य को यह स्वाभाविक गुण ईश्वर से प्राप्त हुआ है। अत: इस स्वभाव के अनुसार कार्य करना ईश्वर की इच्छा का आदर करना है और उसके अनुसार कार्य न करना ईश्वर की अवज्ञा करना है। 

कनफ़ूशीवाद के अनुसार समाज का संगठन पाँच प्रकार के संबंधों पर आधारित है: 
(१) शासक और शासित, 
(२) पिता और पुत्र, 
(३) ज्येष्ठ भ्राता और कनिष्ठ भ्राता,
(४) पति और पत्नी, तथा 
(५) इष्ट मित्र

इन पाँच में से पहले चार संबंधों में एक ओर आदेश देना और दूसरी ओर उसका पालन करना निहित है। शासक का धर्म आज्ञा देना और शासित का कर्तव्य उस आज्ञा का पालन करना है। इसी प्रकार पिता, पति और बड़े भाई का धर्म आदेश देना है और पुत्र, पत्नी एवं छोटे भाई का कर्तव्य आदेशों का पालन करना है। परंतु साथ ही यह आवश्यक है कि आदेश देनेवाले का शासन औचित्य, नीति और न्याय पर आधारित हो। तभी शासित गण से भी यह आशा की जा सकती है कि वे विश्वास तथा ईमानदारी से आज्ञाओं का पालन कर सकेंगे। पाँचवें, अर्थात् मित्रों के संबंध में पारस्परिक गुणों का विकास ही मूल निर्धारक सिद्धांत होना चाहिए। जब इन संबंधों के अंतर्गत व्यक्तियों के रागद्वेष के कारण कर्तव्यों की अवहेलना होती है तभी एक प्रकार की सामाजिक अराजकता की अवस्था उत्पन्न हो जाती है। मनुष्य में अपने श्रेष्ठ व्यक्तियों का अनुकरण करने का स्वाभाविक गुण है। यदि किसी समाज में आदर्श शासक प्रतिष्ठित हो जाए तो वहाँ की जनता भी आदर्श जनता बन सकती है। कुशल शासक अपने चरित्र का उदाहरण प्रस्तुत करके अपने राज्य की जनता का सर्वतोमुखी सुधार कर सकता है। 

कनफ़ूशीवाद की शिक्षा में धर्मनिरपेक्षता का सर्वांगपूर्ण उदाहरण मिलता है। कनफ़ूशीवाद का मूल सिद्धांत इस स्वर्णिम नियम पर आधारित है कि 'दूसरों के प्रति वैसा ही व्यवहार करो जैसा तुम उनके द्वारा अपने प्रति किए जाने की इच्छा करते हो'।

श्रेणी:चीन
श्रेणी:धर्म
श्रेणी:दर्शन
डच भाषा

डच भाषा या वलंदेज़ी भाषा (डच : Nederlands, उच्चारणः नेदर्लांत्स) नीदरलैंड देश की मुख्यभाषा और राजभाषा है। यह हिन्द-यूरोपीय भाषा-परिवार की जर्मैनी शाखा में आती है। क्योंकि ये एक निम्न जर्मनिक भाषा है, इसलिये ये अंग्रेज़ी से काफ़ी मेल खाती है। इसकी लिपि रोमन लिपि है।

नीदरलैंड के अतिरिक्त यह बेल्जियम के उत्तरी आधे भाग में, फ्रांस के नार्ड ज़िले के ऊपरी हिस्से में तथा यूरोप के बाहर डच न्यूगिनी आदि क्षेत्रों में बोली जाती है। संयुक्त राज्य अमरीका तथा कनाडा में रहनेवाले डच नागरिकों की भी यह मातृभाषा है। दक्षिण अफ़्रीकी यूनियन राज्य में भी बहुत से डच मूल के नागरिक रहते हैं और उनकी भाषा भी डच भाषा से बहुलांश में मिलती-जुलती है, यद्यपि अब वह एक स्वतंत्र भाषा के रूप में विकसित हो गई है।

 इतिहास एवं परिचय 
प्रारंभ में हालैंडवालों की भाषा को उत्तर समुद्र तथा बाल्टिक समुद्र के तट पर रहनेवाले जर्मनों की स्थानीय बोलियों में एक स्वतंत्र स्थान प्राप्त था। पहले यह मुख्य रूप से पश्चिमी फ्लैंडर्स में प्रचलित थी किंतु 16वीं शती में डच संस्कृति के साथ-साथ इसका प्रचार भी उत्तर की ओर बढ़ता गया। स्पेनी आधिपत्य से मुक्त हो जाने के बाद हालैंड की उन्नति क्षिप्रगति से होने लगी जिससे डच भाषा का विकास भी तेजी से होने लगा। स्पेनी सत्ता के अधीन बचे हुए दक्षिणी प्रांतों से भागकर आनेवाले शरणार्थियों से भी इसमें सहायता मिली। डच भाषा में दक्षिण का प्रभाव आज भी स्पष्ट देख पड़ता है। हालैंड की बोल-चाल की तथा साहित्यिक भाषा में आज भी काफी अंतर देख पड़ता है, यद्यपि दक्षिण से आए हुए शब्दों के कारण यह खाई अधिक गहरी नहीं होने पाई।

दक्षिण के कई भागों में (पश्चिमी फ्लैंडर्स, पूर्वी फ्लैंडर्स, एंटवर्प, ब्रैवंट आदि में), जो अब बेलजियम में शामिल है, आज की कई बोलियाँ प्रचलित हैं। इन सबका सामूहिक नाम "फ्लेमिश" है। यद्यपि स्कूलों में साहित्यिक भाषा भी पढ़ाई जाती है, तथापि सामान्य लोग प्राय: स्थानीय बोलियों में ही परस्पर बातचीत करते हैं। ब्रूसेल्स में बहुत से शिक्षित लोगों की भाषा आज भी फ्रेंच बनी हुई है किंतु "फ्लेमिश" का प्राधान्य बढ़ता जा रहा है। कानून की दृष्टि से फ्रेंच तथा फ्लेमिश दोनों को समान रूप से मान्यता प्राप्त है। जहाँ तक वर्तमान हालैंड राज्य का प्रश्न है, भाषा की दृष्टि से स्थिति उतनी जटिल नहीं है। 16वीं तथा 17वीं शतियों में जो नए-नए प्रदेश हालैंड में शामिल होते गए, उनमें भी कृत्रिम रूप से डच भाषा का प्रसार होता गया। कुछ स्थानीय बोलियाँ भी प्रचलित हैं, जिनमें सबसे पृथक् अस्तित्व "फ्रीजियन" का है जो फ्रीजलैंड प्रदेश में बोली जाती है। आमस्टर्डम से जैसे-जैसे हम पूर्व की ओर चलते हैं, इन बोलियों में पूर्वी प्रभाव अधिक लक्षित होने लगता है, जिससे समीपस्थ जर्मन क्षेत्रों की सामान्य जर्मन बोलियों से उनका सादृश्य स्पष्ट हो जाता है।

श्रेणी:जर्मैनी भाषाएँ
श्रेणी:विश्व की भाषाएँ
*
श्रेणी:नीदरलैण्ड की भाषाएँ
पंजाब विश्वविद्यालय

thumb|छात्र केंद्र
पंजाब विश्वविद्यालय (, पंजाबी:ਪੰਜਾਬ ਯੂਨੀਵਰਸਿਟੀ) भारत के प्राचीन विश्वविद्यालयों में से एक है। यह चंडीगढ में स्थित हैं। इसकी स्थापना 1882 में लाहौर में हुई थी और विभाजन के बाद भारत में कुछ समय के लिए यह दिल्ली तथा शिमला से कार्यरत रही थी। 1958 ई. से यह वर्तमान में चण्डीगढ़ शहर के दो सेक्टर में लगभग 450 एकड़ भूमि में फैली है।।pu.ac.in  - आधिकारिक वेबसाइट

 प्रसिद्ध भूतपूर्व छात्र-छात्राएँ 
 डॉ॰ मनमोहन सिंह - भारत के चौदहवें प्रधानमंत्री
 सुषमा स्वराज - दिल्ली की मुख्यमंत्री, भारत की विदेश मंत्री
 रणदीप सुरजेवाला - काँग्रेस नेता
 आदित्य पुरी- एच डी एफ सी बैंक के प्रमुख कार्यकारी अधिकारी
 दीपक शर्मा हिंदी कथाकार
 सुषम बेदी हिंदी कथाकार, उपन्यासकार, अमरीका में हिंदी की प्रोफेसर
 अतुल गुर्टु - उच्च ऊर्जा भौतिक विज्ञानी

 बाहरी कड़ियाँ 
 pu.ac.in - आधिकारिक वेबसाइट

सन्दर्भ

श्रेणी:चंडीगढ़
श्रेणी:चंडीगढ़ के विश्वविद्यालय
हिन्दी गद्यकार

अ
 अखिलेश
 अज्ञेय
 अनवर सुहैल
 अमरकांत
 अमृतलाल नागर
 अरुण कमल
 अरुण प्रकाश
 अरुणा सीतेश
 अलका सरावगी
 अशोक चक्रधर
 असगर वजाहत
 अयोध्या सिंह 'हरिऔध'
 अजित कुमार

 आ 
 आचार्य चतुरसेन शास्त्री
 आचार्य रामचंद्र शुक्ल
 आचार्य रामलोचन सरन
 आचार्य शिवपूजन सिंह

 इ 
 इलाचंद्र जोशी
 इस्मत चुग़ताई
 उ 
 उदयशंकर भट्ट
 उदय प्रकाश
 उपेन्द्रनाथ अश्क
 उर्मिला शिरीष

 ए 
 एस आर हरनोट
 ओ 
 ओमा शर्मा
 क 
 कन्हैयालाल नंदन
 कमलकान्‍त बुधकर
 कमलेश्वर
 कर्मेंदु शिशिर
 कामतानाथ
 काशीनाथ सिंह
 क़ुर्रतुल ऎन हैदर
 कृष्ण चंदर
 कृष्ण बलदेव वैद
 कृष्ण बिहारी
 कृष्णा सोबती
 गिरिराज किशोर
 गीतांजली श्री

 च 
 चंद्रकिशोर जायसवाल
 चंद्र मोहन प्रधान
 चित्रा मुद्गल
 ज 
 जयनंदन
 जयशंकर प्रसाद
 जया जादवानी
 जितेन ठाकुर
 जैनेन्द्र
 जोली अंकल

 द 
 दीपक शर्मा
 त 
 तरुण भटनागर
 तेजपाल सिंह धामा
 तेजेन्द्र शर्मा
 त्रिलोचन

 द 
 दिव्या माथुर
 देवकी नंदन खत्री
 देवेन्द्र कुमार पाठक 'महरूम'

 ध 
 धर्मवीर भारती
 ध्यान माखीजा

 न 
 नरेन्द्र कोहली
 नामवर सिंह
 निर्मल वर्मा
 तीसमारखां / नवीन सागर
 नमिता सिंह
 नीहार रंजन नाग
 नीरज दइया
 नरेन्द्र मौर्य
 नासिरा शर्मा
 नीलाक्षी सिंह
 नित्यानंद `तुषार

 प 
 परिचय दास
 पदुमलाल पन्नालाल बख्शी
 पांडेय बेचन शर्मा उग्र
 पुष्पा सक्सेना
 प्रत्यक्षा
 प्रभा खेतान
 प्रभाकर श्रोत्रिय
 प्रभु जोशी
 प्रयाग शुक्ल
 प्रियंवद
 प्रेमचन्द
 प्रेम जनमेजय 

 फ 
 फणीश्वर नाथ 'रेणु'
 ब 
 बनारसीदास
 बाबू गुलाबराय
 बिहारी लाल हरित

 भ 
 भगवती चरण वर्मा
 भारतेंदु हरिश्चंद्र
 भीष्म साहनी
 भूपेंद्र नाथ कौशिक "फ़िक्र"
 म 
 मधु कांकरिया
 मनमोहन सरल
 मनीषा कुलश्रेष्ठ
 मनोहर श्याम जोशी
 मन्नू भंडारी
 ममता कालिया
 महावीर प्रसाद द्विवेदी
 महेश कटारे
 महेश दर्पण
 महादेवी वर्मा
 महावीर प्रसाद द्विवेदी
 महुआ माझी
 मंगलेश डबराल
 मालती जोशी
 मैत्रेयी पुष्पा
 मिथिलेश्वर
 मुशर्रफ आलम ज़ौकी
 मृणाल पांडे
 मृदुला गर्ग
 मैत्रेयी पुष्पा
 मैथिली शरण गुप्त
 मोहन राकेश
 य 
 यज्ञदत्त शर्मा
 यशपाल
 योगेंद्र आहूजा
 र 
 रामविलास शर्मा
 राहुल संकृत्यायन
 रामवृक्ष बेनीपुरी
 राजेन्द्र सिंह बेदी
 राही मासूम रज़ा
 रघुवीर सहाय
 रमेश चन्द्र झा
 रांगेय राघव
 राजेन्द्र यादव
 राजेश जैन
 रवीन्द्र कालिया
 रवीन्द्र प्रभात
 रामकृष्ण यादव 

 ल 
 लक्ष्मीकांत वर्मा
 ललित कार्तिकेय
 लवलीन
 लाल्टू
 विभूति नारायण राय
 विकेश निझावन
 विनोद कुमार शुक्ल
 विश्वनाथ त्रिपाठी
 विष्णु खरे
 विष्णु नागर
 विष्णु प्रभाकर
 वीरेन्द्र जैन
 वृंदावन लाल वर्मा

 श 
 शमोएल अहमद
 शरतचन्द्र
 शानी
 शिवकुमार मिश्र
 शिवमूर्ति
 शरद जोशी
 शिवानी
 शीला रोहेकर
 शेखर जोशी
 शैलेन्द्र सागर
 शैलेन्द्र चौहान
 शैलेश मटियानी
 श्रीलाल शुक्ल
 स 
 संजीव
 सांवर दइया
 सआदत हसन मंटो
 सज्जाद ज़हीर
 सत्येन कुमार
 सर्वेश्वर दयाल सक्सेना
 सीतेश आलोक
 सीमा शफ़क
 सुकेश साहनी
 सुदर्शन नारंग
 सुधा अरोड़ा
 सुभाष नीरव
 सुषमा मुनीन्द्र
 सूरज प्रकाश
 सुरेन्द्र चौधरी
 सुरेश कान्त
 सूर्यबाला
 से.रा.यात्री
 सुभाष चन्द्र कुशवाहा
 स्वयं प्रकाश

 ह 
 हजारी प्रसाद द्विवेदी
 हरिशंकर परसाई
 हरि भटनागर
 हरीश अरोड़ा
 हृदयेश
 हृषीकेश सुलभ

 ज्ञ 
 ज्ञान चतुर्वेदी
 ज्ञानप्रकाश विवेक
 ज्ञानरंजन
 संबंधित कड़ियाँ 
 हिंदी लेखकों की सूची
 लेखक (विकिस्रोत)
 बाहरी कडियाँ 
 सृजनगाथा में हिंदी साहित्यकार
 अभिव्यक्ति में हिंदी लेखक

 संबंधित कड़ियाँ 

श्रेणी:हिन्दी साहित्य
हिन्दी एक महान भाषा है और साथ मे भारत की राजभाषा[ [ राजभाषा ] ] भी ।
नूतन

नूतन (४ जून १९३६ - २१ फ़रवरी १९९१), हिन्दी सिनेमा की प्रसिद्ध अभिनेत्री थीं। नूतन के सौन्दर्य को मिस इंडिया पुरस्कार से सम्मानित किया गया।https://www.inextlive.com/know-ten-things-about-1952-miss-india-winner-nutan-on-her-death-anniversary-201702230001 वह इस पुरस्कार को पाने वाली पहली महिला थीं। नूतन ने 50 से भी अधिक फ़िल्मों में काम किया और उन्हे बहुत से अन्य पुरस्कारों के अलावा 6 बार फ़िल्मफ़ेयर पुरस्कार मिला (जिसकी बराबरी उनकी भतीजी काजोल ने की है)।

नूतन का जन्म 4 जून 1936 को एक पढे-लिखे और सभ्रांत परिवार में हुआ था। इनकी माता का नाम श्रीमती शोभना समर्थ और पिता का नाम श्री कुमारसेन समर्थ था। नूतन ने अपने फ़िल्मी जीवन की शुरुआत १९५० में की थी जब वह स्कूल में ही पढ़ती थीं।

११ अक्टूबर १९५९ को नूतन ने लेफ़्टिनेंट कमांडर रजनीश बहल से विवाह कर लिया।https://www.rediff.com/entertai/2002/feb/05din.htm नूतन के पुत्र मोहनीश बहल भी हिन्दी फ़िल्मों में अभिनय करते हैं। नूतन की बहन तनुजा और भतीजी काजोल भी हिन्दी सिनेमा की प्रसिद्ध अभिनेत्रियों में शामिल हैं। नूतन के अभिनय को हिन्दी फ़िल्म उद्दोग के सभी बडे नामों ने सराहा है और वह आज भी बहुत सी अदाकाराओं का आदर्श बनी हुई हैं।

नूतन का देहांत फरवरी १९९१ को कर्क रोग के कारण हुआ।

सम्मान
सन् १९७४ में भारत सरकार ने उन्हें पद्म श्री से सम्मानित किया।

इन्हें भी देखें
नूतन अभिनीत फ़िल्में
 सन्दर्भ 

 बाहरी कड़ियाँ 
 
 नूतन आनलाइन : नूतन जी के बारे में विस्तृत जानकारी

श्रेणी:1936 में जन्मे लोग
श्रेणी:१९९१ में निधन
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
मैगी

मैगी स्विट्ज़रलैंड की कंपनी नेस्ले के उत्पाद का विपणन नाम है एवं यह पारंपरिक व्यंजन नहीं है। इस तर्क से इसे यहाँ रखना उचित नहीं लगता। परन्तु अनेक लोग इसके साथ प्रयोग कर के विभिन्न व्यंजन बनाते हैं। निश्चित ही ऐसी नयी विधियां अन्य लोगो के लिये रोचक हो सकती है।

प्रकरण
बांग्लादेश में
अक्टूबर २००८ में नेस्ले मैगी को बेचने के लिए एक भ्रामक विज्ञापन प्रसारित कर रहा था। जिसमें मैगी खाने से हड्डी के मजबूत होने और बाल आने आदि का दावा कर रहा था। उसे ईयू ने भ्रामक विज्ञापन दिखाने का दोषी ठहराया गया।

भारत में
मई २०१५ में उत्तर प्रदेश के खाद्य विभाग द्वारा मैगी के जाँच के दौरान पता चला की इसमें ०.१७ पीपीएम सीसा है साथ ही इसमें मोनोसोडियम ग्लूटामेट पाया गया था। कंपनी ने मोनोसोडियम ग्लूटामेट के होने से इंकार कर दिया था। लेकिन कुछ अन्य स्थानों में जाँच करने पर भी विभाग को इसी प्रकार के परिणाम मिले। इसके बाद कंपनी पर प्रकरण दर्ज कर दिया गया।

मैगी की वापसी
तमाम विवादों के बाद नेस्ले कंपनी ने मैगी को बाजार में रिलांच किया। लंबे समय तक प्रतिबंध की मार झेलने वाली मैगी ने बाजार में आते ही धूम मचा दी है, मैगी के चाहने वालों ने इसे हाथों-हाथ खरीदा।  देशभर में प्रतिबंध की मार झेलने के बाद नेस्ले मैगी जबरदस्त वापसी कर चुकी है। जिसके बाद अब नेस्ले कंपनी अगले तीन-चार महीनो में नूडल्स की कई और वैराइटी बाज़ार में लाने की तैयारी कर रही है।

 बाज़ार में उपलब्ध नूडल्स ब्रांड
नूडल्स एक ऐसा व्यंजन है, जिसे बच्चे ही नहीं बड़े भी बहुत शौक से खाते हैं। लोगों का पसंदीदा व्यंजन होने के कारण आज बाज़ार में कई तरह के इंस्टेंट नूडल्स ब्रांड उपलब्ध है:
 नॉर सूपी नूडल्स 
 येपी नूडल्स http://www.thehindubusinessline.com/companies/with-or-without-maggi-yippee-noodles-is-doing-well-says-itc/article7919867.ece
 वाई-वाई नूडल्स 
 पतंजलि नूडल्स 
 मैगी रेसिपी  

 हक्का नूडल
 आज बाज़ार में विभिन्न नूडल्स ब्रांड उपलब्ध हैं, नेस्ले मैगी में शिकायत आने के बाद दूसरे नूडल्स ब्रांडस को इसका भरपूर लाभ मिला। इसी बीच पतंजलि आयुर्वेद ने अपनी आटा नूडल्स लाकर सब के लिए चुनौती खड़ी कर दी।

सन्दर्भ

बाहरी कड़ियाँ

श्रेणी:भोजन
श्रेणी:नेस्ले कंपनी के उत्पाद
श्रेणी:फास्ट फूड
पवई

thumb|पवई उपनगर का दृश्य
पवई मुम्बई के उत्तर में स्थित एक उपनगर है। यह मुख्यतह पवई झील एवम्‌ भारतीय प्रौद्योगिकी संस्थान मुम्बई के लिए विख्यात है। पिछले कुछ वर्षों से हीरानन्दानी गार्ड़न्स नामक एक आधुनिक वसाहट के निर्माण से इस क्षेत्र का व्यावसायिक विकास भी हुआ है।

श्रेणी:मुम्बई